ຫຼາຍ​ປະ​ເທດ ໄດ້​ຮັບ​ຜົນ​ປະ​ໂຫຍດ ຈາກສົງ​ຄາມ​ການ​ຄ້າ ສ​ຫລ ກັບ ຈີນ ແຕ່​ບໍ່​ແມ່ນ ອິນ​ໂດ​ເນ​ເຊຍ
ລາຍ​ງານ​ຂອງ​ທະ​ນາ​ຄານ​ໂລກ​ຫວ່າງ​ບໍ່​ດົນ​ມານີ້​ແຈ້ງວ່າ ມີ 33 ບໍ​ລິ​ສັດ​ໄດ້​ຍ້າຍການ​ຜະ​ລິດ​ຈາກ​ຈີນ 23 ປະ​ເທດ​ຂອງ​ຈຳ​ນວນນັ້ນ​ຍ້າຍ​ໄປ​ຫວຽດ​ນາມ. ບໍ່​ມີ​ປະເທດ​ໃດ ຍ້າຍ​ມາ​ອິນ​ໂດ​ເນ​ເຊຍ.
ຂົງເຂດເອເຊຍຕາເວັນອອກສຽງໃຕ້ ເປັນເຂດທີ່ໄດ້ຮັບໄຊຊະນະທີ່ສຳຄັນ ໃນສົງຄາມການຄ້າລະຫວ່າງສະຫະລັດກັບຈີນ ເຂດດັ່ງກ່າວພົບເຫັນວ່າ ມີຄື້ນ ຟອງຂອງການສ້າງໂຮງຈັກໂຮງງານໃໝ່ ໃນຂະນະທີ່ບໍລິສັດຜູ້ຜະລິດຍ້າຍອອກຈາກຈີນ ເພື່ອຫລີກລ່ຽງການເກັບພາສີຂອງສະຫະລັດ ແຕ່ປະເທດທີ່ມີເສດຖະກິດໃຫຍ່ສຸດໃນເຂດເອເຊຍຕາເວັນອອກສຽງໃຕ້ ຄືປະເທດອິນໂດເນເຊຍ ບໍ່ໄດ້ປະສົບຜົນສຳເລັດ ໃນການດຶງດູດເອົາການລົງທຶນໃໝ່ ສ່ວນນຶ່ງແມ່ນເປັນຍ້ອນ ການບໍລິຫານງານທີ່ສັບສົນຫຍຸ້ງຍາກຢູ່ໃນປະເທດດັ່ງກ່າວດັ່ງ Bill Gallo ນັກຂ່າວວີໂອເອ ຈະມາອະທິບາຍສູ່ຟັງ ໄພສານ ຈະນຳເອົາລາຍລະອຽດຂອງເລື້ອງນີ້ ມາສະເໜີທ່ານ ໃນອັນດັບຕໍ່ໄປ ເປກາຕຣັນ (Pegatron) ນຶ່ງໃນຜູ້ຈຳໜ່າຍທີ່ໃຫຍ່ທີ່ສຸດຂອງບໍລິສັດແອັບໂປ (Apple) ພວມຕັ້ງຮ້ານຂອງຕົນຢູ່ປະເທດອິນໂດເນເຊຍ ມັນເປັນສ່ວນນຶ່ງໃນຄວາມພະຍາຍາມຂອງບໍລິສັດດັ່ງກ່າວ ທີ່ຈະປ້ອງກັນຕົນເອງຈາກການເກັບພາສີຂອງສະຫະລັດຕໍ່ຈີນ ແຕ່ບັນຫາກໍມີຢູ່ວ່າມັນບໍ່ໄດ້ເກີດຂຶ້ນເລື້ອຍໆ ທ່ານ ມຸກ ຊອຍ ວາ (Mook Sooi Wah) ຜູ້ຈັດການໃຫຍ່ ສວນອຸດສາຫະກຳ ບາຕາມິນໂດ ກ່າວວ່າ: ລາຍງານຂອງທະນາຄານໂລກຫວ່າງບໍ່ດົນມານີ້ແຈ້ງວ່າ ມີ 33 ບໍລິສັດໄດ້ຍ້າຍການຜະລິດຈາກຈີນ 23 ປະເທດຂອງຈຳນວນນັ້ນຍ້າຍໄປຫວຽດນາມ ບໍ່ມີປະເທດໃດ ຍ້າຍມາອິນໂດເນເຊຍ ເຫດຜົນນຶ່ງທີ່ສຳຄັນສຸດກໍຄືມັນມີຄວາມຫຍຸ້ງຍາກຫລາຍທີ່ຈະເລີ້ມທຸລະກິດຢູ່ທີ່ນີ້ ບາງເທື່ອຕ້ອງໃຊ້ເວລາເປັນປີໆ ໃນການຂໍໃບອະນຸຍາດຕັ້ງທຸລະກິດ ດົນກວ່າ ປະເທດທີ່ປົກຄອງແບບຜະເດັດການແຕ່ກໍບໍ່ສະເໝີໄປສຳລັບປະເທດທີ່ເຮັດວຽກແບບມີປະສິດທິຜົນ ເຊັ່ນຫວຽດນາມ ທ່ານອີດີ ອີຣາວະດີ (Edy Irawady) ອະດີດຫົວໜ້າເຂດລົງທຶນບາແທມ ກ່າວວ່າ: ທ່ານອີດີ ອີຣາວະດີ ຈົນເທົ່າເມື່ອບໍ່ດົນຜ່ານມານີ້ແມ່ນເປັນເຈົ້າໜ້າທີ່ຂັ້ນສູງຂອງເຂດການຄ້າເສລີບາແທມ ຢູ່ອິນໂດເນເຊຍ ທ່ານກ່າວວ່າ ໄດ້ມີການປ່ຽນແປງຢ່າງໃຫຍ່ຫຼວງເກີດຂຶ້ນ ນັບແຕ່ອິນໂດເນເຊຍ ໄດ້ຟື້ນຟູລະບອບປະຊາທິປະໄຕແບບມີຫຼາຍພັກການເມືອງ ໃນປີ 1998 ທ່ານກ່າວກ່ຽວກັບເລື້ອງນີ້ວ່າ: ໃນລະຫວ່າງການປົກຄອງອິນໂດເນເຊຍເປັນເວລາ 3 ທົດສະວັດຂອງຈອມຜະເດັດການຊູຮາໂຕ້ ປະເທດໄດ້ວາງແຜນຈາກສູນກາງ ແຕ່ເວລາທ່ານລົງຈາກອຳນາດ ລຸນຫລັງທີ່ໄດ້ມີການປະທ້ວງຂະໜາດໃຫຍ່ໃນປີ 1998 ເຈົ້າໜ້າທີ່ໄດ້ມີການກະຈັດກະຈາຍອອກໄປຢູ່ຕາມຫຼາຍຫຼືບຫຼາຍຊັ້ນຂອງລັດຖະບານ ແລະໃນປະເທດຂະໜາດໃຫຍ່ແບບອິນໂດເນເຊຍນີ້ ພະແນກການເຫຼົ່ານັ້ນ ບໍ່ໄດ້ເຮັດວຽກຮ່ວມກັນສະເໝີໄປ ອີກບັນຫານຶ່ງກໍຄືການຄໍຣັບຊັ່ນ ຊຶ່ງແນ່ນອນກໍເປັນບັນຫາຢູ່ໃນປະເທດອື່ນໆເຊັ່ນດຽວກັນ ແຕ່ຢູ່ໃນປະເທດອິນໂດເນເຊຍ ເວລານີ້ ແມ່ນມີຫຼາຍຜູ້ຫຼາຍຄົນ ທີ່ຈະຕ້ອງໄດ້ຊື້ຈ້າງຈອບອອຍຕື່ມ ທ່ານບີມາ ຢູດິສທີຣາ (Bhima Yudistira) ນັກວິເຄາະຈາກສະຖາບັນການພັດທະນາເສດຖະກິດແລະການເງິນ ກ່າວວ່າ: ລັດຖະບານຊຸດໃໝ່ຂອງອິນໂດເນເຊຍພວມພະຍາຍາມຫາທາງແກ້ໄຂບັນຫາດັ່ງກ່າວນີ້ຢູ່ ມີການບັງຄັບ ໃຫ້ຂໍໃບອະນຸຍາດໜ້ອຍລົງ ແລະໃບອະນຸຍາດເຫຼົ່ານີ້ງ່າຍທີ່ຈະຂຽນຂໍ້ຕື່ມລົງໃສ່ ແລະນອກນັ້ນ ຍັງມີຈຸດເດັ່ນບາງຢ່າງ ທ່ານມາຫັນດຣາ ສາຍເຣກາ ຮອງລັດຖະມົນຕີການຕ່າງປະເທດອິນໂດເນເຊຍກ່າວວ່າ: ແຕ່ໃນຂະນະທີ່ສະຫະລັດແລະຈີນ ຊຶ່ງໃນເວລານີ້ ພວມຫາທາງຜ່ອນເບົາສົງຄາມການຄ້າຂອງພວກເຂົາເຈົ້າລົງຢູ່ນັ້ນ ບາງຄົນຢູ່ໃນອິນໂດເນເຊຍ ພວມມີຄວາມເປັນຫ່ວງວ່າ ອິນໂດເນເຊຍແມ່ນໄດ້ພາດໂອກາດຫຼາຍໆຄັ້ງໄປແລ້ວ Mook Sooi Wah, General Manager of Batamindo Industrial Park: Edy Irawady, Former Head of Batam BP: Edy Irawady, Former Head of Batam BP: says analyst Bhima Yudhistira Bhima Yudhistira, Institute for Development of Economics and Finance: